Cuneiform Tablet BIN 4 3 (NBC 1742)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr ku-lu-ma-a a-mur-IŠTAR ù a-mur-DINGIR qí-bi-ma um-ma DINGIR-na-da-ma áš-ta-na-me-ma KÙ.BABBAR iš-tí da-da-a-a ta-am-ḫu-ra iš-tù KÙ.BABBAR ta-am-ḫu-ra-ni a-li-ku a-dí ma-lá ù šé-ni-šu i-li-ku-ú-nim-ma KÙ.BABBAR ú-lá tù-uš-té-bi₄-lá-nim a-ḫu-ú-a a-tù-nu iḫ-da-ma KÙ.BABBAR iš-tí pá-nim-ma šé-bi₄-lá-nim lu ta-áš-bi-tám ta-am-ḫu-ra lu ṣí-ba-tim ir-ší té-er-ta-ku-nu za-ku-tum a-na pá-ni-a li-li-kam šu-ma ṣí-ba-tim tù-ša-ar-ší-a a-dí KÙ.BABBAR tù-uš-ta-ba-a-ni lu-qú-tám ša ar-ší-aḫ i-ra-de₈-a-ku-nu-tí-ni lá tù-wa-ša-ra 1 ma-na KÙ.BABBAR ša ik-ri-bi₄-a i li-bi₄-šu ša áš-qí-lá-šu KÙ.BABBAR ša Ì.GIŠ ù ší-im ṭá-áb-tim a pá-ni-a šé-bi₄-lá-nim